**Hatásvizsgálat**

**Bonyhád Város Önkormányzata**

**a közterületi térfigyelő rendszerről**

**szóló rendeletéről**

**(A jogalkotásról szóló 2010. évi CXXX. törvény 17. §-a alapján)**

|  |
| --- |
| **1. Társadalmi-gazdasági hatásai** |
| A rendelet megalkotása és a rendeletben foglalt célok (pl. a közbiztonság növelés, a jogsértések visszaszorítása, a közterület-felügyelők és a rendőrség bűnüldöző munkájának segítése, a lakosság biztonságérzetének növelése) érvényre juttatása a város társadalmi viszonyaira és közvetve gazdasági fejlődésére is pozitív hatást gyakorol, élhetőbb várost eredményez.  **2. Környezeti és egészségügyi következményei**  Nem releváns. |
| **3. Adminisztratív terheket befolyásoló hatásai**  A térfigyelő rendszer üzemeltetésével kapcsolatos adminisztratív terhek javarészt az adatkezeléssel kapcsolatosak, melyről a vonatkozó törvényi előírások alapján kiadott külön adatvédelmi szabályzat rendelkezik. |
| **4. A jogszabály megalkotásának szükségessége**  Az Alaptörvény 32. cikk (2) bekezdés, Magyarország helyi önkormányzatokról szóló 2011. évi CLXXXIX. törvény 13. § (1) bekezdésének 17. pontja ad lehetőséget az önkormányzati rendeleti szabályozásra. A közterület-felügyeltről szóló 1999. évi LXIII. törvény alapján a közterület- felügyelőnek feladatot önkormányzati rendeletben lehet megállapítani.  Adatvédelmi szempontokat is felvető rendszer szabályos működésének biztosítása érdekében ajánlott az önkormányzati rendeleti szabályozást a Nemzeti Adatvédelmi és Információszabadság Hatóság elnöke NAIH−4125−2/2012/V sz. állásfoglalásának figyelembe vételével megalkotni. |

**5. A jogalkotás elmaradásának várható következményei**

|  |
| --- |
| Önkormányzati rendeleti szabályozás nélkül működő közterületi térfigyelő rendszer esetén: törvénysértés.  **6. A jogszabály alkalmazásához szükséges személyi, szervezeti, tárgyi és pénzügyi feltételek**  A térfigyelő rendszer üzemeltetését lehetőség van a Bonyhádi Közös Önkormányzati Hivatal közterület-felügyelőihez telepíteni, így további humánerőforrás-fejlesztésre és szervezeti átalakításra nincs szükség, a személyi feltételek rendelkezésre állnak.  A közterületi térfigyelő rendszer részét képező tárgyi eszközök az önkormányzat tulajdonában vannak. Az üzemeltetéséhez szükséges egyéb költségek tárgyévben Bonyhád város költségvetésének kiadások fejezete K3-as dologi kiadások sorában rendelkezésre állnak, a jövőben a mindenkori költségvetés azonos sorában tervezhetőek. |

**Bonyhád, 2015.október 16.**

**Dr. Erményi Gyula**

aljegyző